cyanic-selkie/wikianc huggingface dataset:
সেন্ট জেভিয়ার'স কলেজিয়েট স্কুল
সেন্ট জেভিয়ার্স কলেজিয়েট স্কুল কাউন্সিল ফর দি ইন্ডিয়ান স্কুল সার্টিফিকেট ও পশ্চিমবঙ্গ মাধ্যমিক শিক্ষা পর্ষদ কর্তৃক অনুমোদিত। বিদ্যালয়ে চারটি হাউস রয়েছে। যথা: ব্রিটো হাউস (লাল; সেন্ট জন দে ব্রিটোর নামানুসারে), গোঞ্জাগা হাউস (সবুজ; সেন্ট অ্যালয়সিয়াস গোঞ্জাগার নামানুসারে), লোয়োলা হাউস (নীল; সেন্ট ইগনাটিয়াস লোয়োলার নামানুসারে) এবং বার্কম্যানস হাউস (হলুদ; সেন্ট জন বার্কম্যানস-এর নামানুসারে)।
আল জাজিরা ইংরেজি
আল জাজিরা ইংলিশ (সংক্ষেপে:এজেই) হল একটি আন্তর্জাতিক ২৪ঘণ্টার ইংরেজি ভাষার সংবাদ ও সাম্প্রতিক ঘটিত বিষয়নির্ভর টিভি চ্যানেল, যার সদর দপ্তর কাতারের দোহায় অবস্থিত। এটি আল জাজিরা মিডিয়া নেটওয়ার্ক মালিকানাধীন ও কাতার সরকার দ্বারা অর্থায়িত একটি টেলিভিশন চ্যানেল।
এটি যুক্তরাষ্ট্রভিত্তিক ইংরেজি টিভি চ্যানেল আল জাজিরা অ্যামেরিকা এবং মূল আরবি চ্যানেল আল জাজিরা এর সহোদর টেলিভিশন চ্যানেল। এই টেলিভিশন কেন্দ্রটি স্বয়ং ধারণকৃত সংবাদ উপস্থাপন ও বিশ্লেষণ, তথ্যচিত্র, সরাসরি বিতর্ক, সাম্প্রতিক বিষয়াবলি, বাণিজ্য, তথ্যপ্রযুক্তি, খেলাধুলা প্রভৃতি বিষয়ে সরাসরি এবং আদিতে ধারণকৃত অনুষ্ঠান সম্প্রচার করে। এটি প্রথম ইংরেজি টিভি চ্যানেল যার সদর দপ্তর মধ্যপ্রাচ্যে অবস্থিত। এছাড়াও চ্যানেলটি স্বয়ং বিশ্বের প্রথম বিশ্বব্যাপী এইচ ডি টেলিভিশন নেটওয়ার্ক হিসেবে দাবি করে।
ইতিহাস
আল জাজিরা ইংলিশ চালু হয়েছিল ২০০৬ সালের ১৫ নভেম্বর। চ্যানেলটির নাম ছিল আল জাজিরা ইন্টারন্যাশনাল,কিন্তু চালু হওয়ার ৯ মাস আগে চ্যানেলটির নাম পরিবর্তন করে আল জাজিরা ইংলিশ করা হয়। কারণ চ্যানেলের একজন সমর্থক যুক্তি দিয়েছিলেন যে মূল আরবি ভাষার চ্যানেল আল জাজিরা আরবি ইতিমধ্যেই একটি আন্তর্জাতিক সম্প্রচারকারীতে পরিণত হয়েছে তাই নতুন করে ইন্টারন্যাশনাল (আন্তর্জাতিক) শব্দটি ব্যবহার না করাই উত্তম।
চ্যানেলটির প্রাথমিক লক্ষ্য ছিল ৪ কোটি দর্শক সংখ্যা অর্জন করা,তবে এটি শুরুতেই লক্ষ্যমাত্রার দ্বিগুণ দর্শক সংখ্যা অর্জন করেছে । যুক্তরাষ্ট্রের ওয়াশিংটন নেটওয়ার্কের একজন মুখপাত্রের মতে, ২০১৩ সালে চ্যানেলটি প্রায় ১০০ টি দেশে স্যাটেলাইট ও কেবলের মাধ্যমে প্রায় ১৩০ মিলিয়ন (১৩ কোটি) দর্শকের কাছে উপলব্ধ ছিল । তবে যুক্তরাষ্ট্রে এটির জনপ্রিয়তা পূর্বে খুব একটা বেশি ছিল না। এটি শুধুমাত্র একটি স্যাটেলাইট পরিষেবা এবং অল্প সংখ্যক কেবল নেটওয়ার্ক দ্বারা যুক্তরাষ্ট্রে সম্প্রচার কার্যক্রম পরিচালনা করছিল। চ্যানেলটি প্রাথমিকভাবে অনলাইন স্ট্রিমিং-এর মাধ্যমে যুক্তরাষ্ট্রে পৌঁছায়। তবে ২০১১ সাল থেকে যুক্তরাষ্ট্রের নিউ ইয়র্ক,ওয়াশিংটন ডিসি,লস এঞ্জেলস ইত্যাদি বড় শহরগুলোতে সম্প্রচার শুরু করে। এটি যুক্তরাষ্ট্রে নিজেদের জনপ্রিয়তা বিস্তারের জন্য প্রচারণা চালাচ্ছে।
আল জাজিরা ইংলিশ সাংবাদিক মিশরে আটক
২০১৩ সালে মিশরের নামে মিথ্যা প্রচার এবং একটি সন্ত্রাসী সংঘটনকে সহায়তা করার অভিযোগে আল জাজিরা ইংলিশের তিনজন সাংবাদিক পিটার গ্রেস্ট,মোহাম্মদ ফাহমি ও বাহের মোহাম্মদকে আটক করে মিশরের পুলিশ । মিশর সরকারের বিরুদ্ধে প্রেসিডেন্ট আবদেল ফাত্তাহ আল-সিসির বিরোধিতা দমনে মত প্রকাশের স্বাধীনতা সীমিত করার অভিযোগ আনেন এ সাংবাদিকেরা।
এ ঘটনা আন্তর্জাতিক অঙ্গনে ব্যপকভাবে নিন্দিত হয়। আল জাজিরা,বিবিসিসহ আরো অনেক সংবাদ মাধ্যম এর নিন্দা জানায় ও দ্রুত আল জাজিরারা সাংবাদিকদের মুক্তির দাবি জানায়। সাংবাদিকদের মুক্তির জন্য জাতিসংঘ,ইউরোপীয় ইউনিয়ন ও মার্কিন যুক্তরাষ্ট্র আহ্বান জানায়। তবে মিশর সরকার এসব আহ্বান প্রত্যাখ্যান করে।
পিটার,ফাহমি ও বাহের-এর বিচার প্রায় ১০ বার পেছানো হয়। মিশরের বিরুদ্ধে সাংবাদিকদের দোষী সাব্যস্ত করার জন্য কিছু অযৌক্তিক প্রমাণ উপস্থাপনের অভিযোগ রয়েছে । ২০১৪ সালের ২৩ জুন এ তিনজন সাংবাদিককে মিশর দোষী সাব্যস্ত করে। বাহেরকে ১০ বছর,পিটার ও ফাহমিকে ৭ বছরের কারাদণ্ড দেওয়া হয় । বিভিন্ন আন্তর্জাতিক গণমাধ্যমে এ রায়ের নিন্দা জানানো হয়। জাতিসংঘ,যুক্তরাষ্ট্র,যুক্তরাজ্য,কানাডা,অস্ট্রেলিয়া ও সুইজারল্যান্ডের পক্ষ থেকে এ রায়কে রাজনৈতিক উদ্দেশ্য প্রনোদিত ও মিডিয়ার স্বাধীনতা ক্ষুণ্ণ করা বলে অভিহিত করা হয়।
আন্তর্জাতিক মহলের চাপের মুখে ২০১৫ সালের ১ ফেব্রুয়ারি আল জাজিরা সাংবাদিক পিটার গ্রেস্টকে ২০১৫ সালে মিশরীয় সরকার মুক্তি দিতে বাধ্য হয়। ২০১৫ সালের ২৩ সেপ্টেম্বর অবশেষে অপর দুই সাংবাদিক মোহাম্মদ ফাহমি ও বাহের মোহাম্মদকে মুক্ত করা হয়।
সংবাদ কভারেজ
দোহা,লন্ডন ও ওয়াশিংটন ডিসিতে আল জাজিরা ইংলিশের তিনটি সম্প্রচার কেন্দ্র রয়েছে। এ তিনটি কেন্দ্রে আল জাজিরার স্টুডিও রয়েছে সেখান থেকে প্রতি ঘন্টায় সংবাদ ও অন্যান্ন অনুষ্ঠান সম্প্রচারিত হয়।
আল জাজিরা ইংলিশের সারাবিশ্বে প্রায় ২১ টি ব্যুরো রয়েছে। এছাড়া আল জাজিরা আরবি ও আল জাজিরা তুর্কের ৭০ টি ব্যুরো থেকে সংবাদ সংগ্রহের কাজ করে।
আল জাজিরা সবসময় মধ্যপ্রাচ্যেকে গুরুত্ব দিয়ে নিজেদের কভারেজগুলো করে থাকে। মধ্যপ্রাচ্যের যেকোনো প্রধান ঘটনা আল জাজিরা খুব গুরুত্ব সহকারে সম্প্রচার করে।
২০০৮-২০০৯ সালে ইসরায়েল-গাজা সংঘাতের সময় আল জাজিরা ইংলিশ ও ইরানের প্রেস টিভি একমাত্র ইংরেজি ভাষার আন্তর্জাতিক সম্প্রচারকারী হিসেবে সরাসরি সংবাদ সম্প্রচার করে। তখন পশ্চিমা মিডিয়াগুলো সেখানে তাদের সংবাদদাতা পাঠাতে পারেনি কারণ ইসরায়েল বা মিশরের ভেতর দিয়ে গাজায় বিদেশী সাংবাদিকদের প্রবেশাধিকার সীমিত করা হয়েছিল । কিন্তু সেখানে তখনো আল জাজিরার দুইজন সাংবাদিক অবস্থান করছিলেন,তাই তাদের পক্ষে সংঘাতের "এক্সক্লুসিভ কভারেজ" দেওয়া সম্ভব হয়েছিল।
২০১১ সালে মিশরীয় বিপ্লবের লাইভ কভারেজের জন্য আল জাজিরা সারাবিশ্বের দৃষ্টি আকর্ষণ করে ও নতুনভাবে মার্কিন যুক্তরাষ্ট্রে পরিচিতি পায়। দ্যা নিউ ইয়র্ক টাইমস একটি রিপোর্টে দাবি করে সে সময় ইন্টারনেটের মাধ্যমে প্রায় ১.৬ মিলিয়ন মার্কিন দর্শক আল জাজিরা ইংলিশ দেখেছেন । আল জাজিরা যখন লিবিয়ায় গৃহযুদ্ধ কভার করছিল তখন মার্কিন যুক্তরাষ্ট্রে আল জাজিরার জনপ্রিয়তা আরো বেড়ে যায়। তৎকালীন মার্কিন পররাষ্ট্রমন্ত্রী হিলারি ক্লিনটন মন্তব্য করেন,"আল জাজিরার দর্শক সংখ্যা আমেরিকায় বাড়ছে কারণ এটিতে আসল খবর প্রচারিত হয়।"
"আপনি এটির সাথে একমত নাও হতে পারেন,কিন্তু আপনি চিন্তা করুন যখন আপনি এক মিলিয়ন বিজ্ঞাপনের পরিবর্তে ২৪ ঘন্টা সত্য খবর পাচ্ছেন, তবে তা আমাদের কাছে অর্থপূর্ণ নাও হতে পারে কিন্তু আমাদের বিদেশীদের কথাও ভাবতে হবে ।"
লক্ষ্য
ইংরেজি ভাষাভাষী পশ্চিমা দেশগুলোর মত দৃষ্টিভঙ্গি পোষণ করে না এমন দুইশত কোটি দর্শকের জন্য সংবাদ পরিবেশনা চ্যানেলটির মূল লক্ষ্য। তাদের চাহিদার দিকে লক্ষ রেখে চ্যানেলটি নিজস্ব আঞ্চলিক বাচনভঙ্গি ও বৈশ্বিক দৃষ্টিভঙ্গি উভয়ের সমন্বয় সাধন করে তাদের সংবাদ অনুষ্ঠানসমূহের কার্যক্রম পরিচালনা করে।
লিয়াকত আলী
লিয়াকত আলী নামটি নিচের ব্যক্তিবর্গকে নির্দেশ করতে পারে:
লং বিচ জেন ডো
লং বিচ জেন ডো (স্থানীয়ভাবে জেন ডো ৪০ নামে পরিচিত) একজন অজ্ঞাত পরিচয় হত্যার শিকার যার লাশ ১৯৭৪ সালের ২৮ শে মে পাওয়া যায়। তার সন্দেহভাজন খুনিকে ২০১৩ সালে গ্রেপ্তার করা হয়, কিন্তু ব্যাপক তদন্ত সত্ত্বেও তাকে কখনও শনাক্ত করা যায়নি।
দেহ আবিষ্কার
তার বয়স আনুমানিক ১৮ থেকে ২৮ বছরের মধ্যে ছিল এবং তাকে ধর্ষণ করা হয়েছিল। সাধারণ শারীরিক পরীক্ষায় দেখা যায় যে তার উচ্চতা প্রায় ৫ ফুট ৫ ইঞ্চি এবং ওজন প্রায় ১১৮ পাউন্ড ছিল। ভুক্তভোগী সম্ভাব্য হিস্প্যানিক বংশোদ্ভূত সাদা ছিল, কারণ তার বাদামী বা কালো চুল এবং বাদামী চোখ ছিল। তার বাম হাতের পিছনে একটি অনন্য দাগও ছিল, যা টি অক্ষরের মতো আকৃতির ছিল। তার বাম উরুর পিছনে এক ইঞ্চি লম্বা দাগও ছিল।
তার পরনে একটি সাদা সোনা রনের একটি ছোট ১৪ ক্যারাট হীরার বাগদান আংটি ছিল। তিনি একটি গোলাপী-কমলা রঙের জামা পরেছিলেন।
জেন ডো যে জিনিসগুলি বহন করেছিল তা ছিল একটি বাড়ির চাবি এবং তালার চাবি। তালার চাবিটি একটি ভাঙা চেইনের সাথে সংযুক্ত ছিল।
তদন্ত
ভুক্তভোগীর বর্ণনার সাথে মেলে এমন কোনও নিখোঁজ ব্যক্তিকে খুঁজে পাওয়া যায়নি।  তদন্তকারীদের কাছে মেয়েটির ডিএনএ এবং আঙুলের ছাপ রয়েছে। সনাক্তকরণে সহায়তা করার জন্য ন্যাশনাল সেন্টার ফর মিসিং অ্যান্ড এক্সপ্লয়েটেড চিলড্রেন একটি ফরেনসিক ফেসিয়াল পুনর্গঠন তৈরি করেছিল।
গ্যারি স্ট্যাম্প গ্রেফতার
পুলিশ টেক্সাসের এক ব্যক্তির কাছ থেকে স্বীকারোক্তি পায় যিনি দাবি করেছেন যে তিনি ভুক্তভোগীর দেহ ফেলে দেওয়ার ক্ষেত্রে সহায়তা করেছিলেন। তিনি কর্তৃপক্ষকে অন্য সন্দেহভাজনের কাছে নিয়ে যান।
স্ট্যাম্প পুলিশকে বলেন যে তিনি একটি বারে মেয়েটির সাথে দেখা করেছিলেন। যা পূর্ব প্রমাণের সাথে মিলে যায় যে ভুক্তভোগীকে সম্ভবত এই প্রকৃতির একটি প্রতিষ্ঠানে শেষ দেখা গিয়েছিল। স্ট্যাম্প ২০১৪ সালের জানুয়ারিতে পুলিশ হেফাজতে ক্যান্সারের কারণে মারা যায়।
পুষ্পবিন্যাস
থাম্ব| শাখাবিশিষ্ট [[মঞ্জরীদন্ড|মঞ্জরীদন্ডসহ একটি aloe hereroensis গাছ।   ]] পুষ্পবিন্যাস বা পুষ্পমঞ্জরী (ইংরেজি: inflorescence) হলো উদ্ভিদের কাণ্ডের উপর সাজানো ফুলের একটি দল বা গুচ্ছ  যা একটি প্রধান শাখা বা শাখাতন্ত্রের  জটিল ব্যবস্থা দ্বারা গঠিত । অঙ্গসংস্থানানুযায়ী,এটা বীজ উদ্ভিদের বিটপের পরিবর্তিত অংশ যেখানে ফুল গঠিত হয়। এই পরিবর্তনগুলির মধ্যে পর্ব এবং পাতার-বিন্যাসক্রম, দৈর্ঘ্য এবং প্রকৃতি, সেই সাথে অনুপাত, সংকোচন, ফোলা, অ্যাডনেশনস, কনশন এবং প্রধান ও গৌণ অক্ষের হ্রাস অন্তর্ভুক্ত হতে পারে। এছাড়াও একটি উদ্ভিদের প্রজনন অংশ হিসাবে পুষ্পবিন্যাসকে একজন সংজ্ঞায়িত করতে পারেন, যা একটি নির্দিষ্ট প্যাটার্নে একগুচ্ছ ফুল ধারণ করে।
পুষ্পবিন্যাসটি ধরে রাখা কাণ্ডটিকে মঞ্জরীদণ্ড বলা হয়। মঞ্জরীদণ্ডের উপর অবস্থিত মুখ্য অক্ষ  (ভুলবশত  যাকে প্রধান অক্ষ বলা হয় ) যা ফুলসমূহ অথবা  গৌণ শাখাসমূহ বহন করে, তাকে র‍্যাকিস  বলা হয়।. পুষ্পবিন্যাসের প্রতিটি ফুলের দণ্ডকে প্যাডিসেল বলা হয়। একটি ফুল যা পুষ্পবিন্যাসের অংশ নয়, তাকে  নিঃসঙ্গ  ফুল বলা হয় এবং এবং এর দণ্ডকে মঞ্জরীদণ্ড নামে ডাকা হয়।যেকোনো ফুল যা পুষ্পবিন্যাসের অংশ তাকে পুষ্পিকা বলা হবে, বিশেষত যখন প্রত্যেকটি ফুল বিশেষত ছোট এবং সিউডেনথিয়াম নামক  ঘন দলে ফুল সমূহকে বহন করা হয়। পুষ্পবিন্যাসের ফলজ অবস্থাকে ফলমঞ্জরী  বলা হয়।পুষ্পবিন্যাস সাধারণ(একক ) অথবা জটিল(পেনিকল)  হতে পারে। র‍্যাকিস একক,জটিল,আম্বেল, স্পাইক অথবা রেসিমের যেকোনোটির একটি হতে পারে।
লিয়াকত আলী খান (দ্ব্যর্থতা নিরসন)
লিয়াকত আলি খান নামটি নিচের ব্যক্তিবর্গকে নির্দেশ করতে পারে:
নর্থওয়েস্টার্ন বিশ্ববিদ্যালয়
নর্থওয়েস্টার্ন বিশ্ববিদ্যালয় (Northwestern University) ইলিনয়ের একটি প্রাইভেট বিশ্ববিদ্যালয়। নর্থওয়েস্টার্ন এর ১২টি উপস্নাতক, স্নাতক ও পেশাদার স্কুল রয়েছে যারা ১২৪টি উপস্নাতক ও ১৪৫টি স্নাতক ও পেশাদার ডিগ্রি প্রদান করে। এটি ১৮৫১ সালে প্রতিষ্ঠিত হয়।
ঝিলিক ভট্টাচার্য
ঝিলিক ভট্টাচার্য হলেন একজন ভারতীয় অভিনেত্রী। তাকে বেশিরভাগ ক্ষেত্রে ওড়িয়া এবং বাংলা ভাষার চলচ্চিত্রের দেখা যায়। তিনি পশ্চিমবঙ্গের বাসিন্দা। টার্গেট চলচ্চিত্রের মাধ্যমে তিনি বলিউডে পা রাখেন। চলচ্চিত্রটি ছিল আমলানেরও প্রথম চলচ্চিত্র। চলচ্চিত্রে অভিনয়ের আগে তিনি অভিষেক বচ্চন অভিনীত রাবণ চলচ্চিত্রে সহকারী কোরিওগ্রাফার হিসাবে কাজ করেছিলেন।
প্রাথমিক জীবন
ঝিলিক ভট্টাচার্য পশ্চিমবঙ্গে জন্মগ্রহণ করেন। তার বাবার নাম মৃণঞ্জয় ভট্টাচার্য। তার মাতার নাম সুমনা ভট্টাচার্য। তিনি ১ জুন জন্মগ্রহণ করেন। তিনি স্নাতক করার পর শ্যামক দাবর নৃত্য ইনস্টিটিউট থেকে ভরত নাট্যম নৃত্যে স্নাতকোত্তর করেছেন। তিনি কোরিওগ্রাফার হিসেবেও কাজ করেছেন। তিনি রাবণ চলচ্চিত্রে কোরিওগ্রাফি করেছেন।
উচগাঁও
উচগাঁও (Uchgaon) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে উচগাঁও শহরের জনসংখ্যা হল ২২,৫৮১ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৪% হল ৬ বছর বা তার কম বয়সী।
পর্ব (জীববিজ্ঞান)
প্রাণী জগতের পর্ব
প্রাণী জগতের পর্বসমূহকে দুুুুটি ভাগে বিভক্ত করা যায়। যথা
১. মেজর ফাইলা বা প্রধান পর্ব ।
২. মাইনর ফাইলা বা গৌণ পর্ব।
প্রধান পর্ব
মুুুখ্য পর্ব মোট ৯টি। এগুলো হল:
গৌণ পর্ব
অবশিষ্টগুলো গৌণ। এদের সংখ্যা প্রায় ২৫ টি। সেগুলো হল:
আখতার সাদমানী
আখতার সাদমানী (২ জানুয়ারি ১৯৩৪ - ৩০ ডিসেম্বর ২০০৩) ছিলেন একজন বাঙালি সঙ্গীতশিল্পী এবং সঙ্গীত পরিচালক। তিনি উপমহাদেশের প্রখ্যাত ভারতীয় শাস্ত্রীয় সঙ্গীত শিল্পী। সঙ্গীতে তার অবদানের জন্য বাংলাদেশ সরকার তাকে ২০১১ সালে মরণোত্তর একুশে পদকে ভূষিত করে।
প্রারম্ভিক জীবন
১৯৫৭ সালে ওমর খান তাকে ইন্দো ঘরানার সঙ্গীতজ্ঞ আমির খাঁর কাছে নিয়ে যান। তার পর থেকে তিনি আমির খাঁর কাছে সঙ্গীতের তালিম ও উপদেশ নিতে থাকেন। তিনি আমানত আলী, ফতেহ আলী, মঞ্জুর হুসেন খান এবং ফয়েজ মোহাম্মদের কাছ থেকে খেয়াল এবং জহিরুদ্দিন দগর ও ফয়েজুদ্দিন দগরের কাছ থেকে ধ্রুপদ গানের তালিম নেন।
কর্মজীবন
১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।
ব্যক্তিগত জীবন ও মৃত্যু
সাদমানীর এক পুত্র আসিফ আখতার এবং এক কন্যা মিলি আখতার সাদমানী। সাদমানী ২০০৩ সালে ৩০ ডিসেম্বর হৃদরোগে আক্রান্ত হয়ে মৃত্যুবরণ করেন।
আবদুর রহমান ইবনে আউফ
আবদুর রহমান ইবনে আউফ (عبد الرحمن بن عوف) (জন্ম : হস্তীবর্ষের দশম বছর ) (মৃত্যু : ৩১ হিজরি / ৬৫২ খ্রিষ্টাব্দ বয়স ৭২ বছর) ছিলেন একজন সাহাবী।
নাম
ইমাম বুখারীর মতে জাহিলী যুগে আবদুর রহমান ইবন ’আউফের নাম ছিল ’আবদু ’আমর। ইবন সা’দ তাঁর ‘তাবাকাতে’ উল্লেখ করেছেন, জাহিলী যুগে তাঁর নাম ছিল ’আবদু কা’বা। ইসলাম গ্রহণের পর রাসূল সা. তাঁর নাম রাখেন ‘আবদুর রহমান’। তাঁর মাতা-পিতা উভয়ে ছিলেন ‘যুহরা’ গোত্রের লোক। মাতার নাম শিফা বিনতু ’আউফ। দাদা ও নানা উভয়ের নাম ’আউফ।
তার মূল নাম ছিল আবদু আমর ("আমরের দাস")। ইসলাম গ্রহণের পর মুহাম্মদ (সা.) তার নাম রাখেন আবদুর রহমান ("সবচেয়ে দয়াবানের দাস")।
ইসলাম গ্রহণ
আবু বকর আবদুর রহমান ইবনে আউফকে ইসলামের বিষয়ে বলেন ও মুহাম্মদ (সা.) এর সাথে সাক্ষাতের জন্য আমন্ত্রণ জানান। আবদুর রহমান ইবনে আউফ ইসলাম গ্রহণকারী প্রথম ৮ জন ব্যক্তির অন্যতম।
৬১৪ সালে মক্কার প্যাগান কুরাইশরা ইসলাম গ্রহণকারীদের প্রতি শত্রুতা দেখানো শুরু করে। মুসলিম সদস্য আছে এমন গোত্রগুলো হামলার স্বীকার হয়। মুসলিম ব্যবসায়ীদের প্রতি সাধারণ হুমকি ছিল, "আমরা তোমাদের পণ্য বর্জন করব ও তোমাদের ভিক্ষায় বাধ্য করব।"
আবদুর রহমান ইবনে আউফ আবিসিনিয়ায় হিজরত করা পনেরজন মুসলিমের অন্যতম। অন্য মুসলিমরা পরে তাদের সাথে যোগ দেয়। সেখানে তারা নিরাপদে অবস্থান করতে থাকে এবং নাজাশি তাদের নিরাপত্তা প্রদান করেন। ৬১৯ সালে বা ৬২০ সালের প্রথমদিকে তারা সংবাদ পান যে মক্কার লোকেরা ইসলাম গ্রহণ করেছে। মক্কায় ফিরে চল্লিশ জনের মধ্যে তিনিও একজন ছিলেন। কিন্তু মক্কার কাছাকাছি এসে তারা জানতে পারেন যে তাদের পাওয়া খবর সঠিক ছিল না। তাই তারা এক ব্যক্তির সহায়তায় শহরে প্রবেশ করেন।
মদিনায় হিজরত
৬২২ সালে আবদুর রহমান ইবনে আউফ মদিনায় হিজরতকারী মুসলিমদের দলে যোগ দেন। সেখানে নিজের ব্যবসা পুনপ্রতিষ্ঠা করার আগ পর্যন্ত তিনি সাদ ইবনুল রাবির সাথে অবস্থান করেন।
বদরের যুদ্ধ
আবদুর রহমান ইবনে আউফ মুসলিমদের প্রতিপক্ষ উমাইয়া ইবনে খালাফের বন্ধু ছিলেন। মদিনায় হিজরতের পর তারা দুজন একটি চুক্তি করেন যার আওতায় আবদুর রহমান মদিনায় উমাইয়ার সম্পদ ও পরিবারকে রক্ষা করবেন এবং অন্যদিকে উমাইয়া মক্কায় আবদুর রহমানের স্থাবরঅস্থাবর রক্ষা করবে। আবদুর রহমান চুক্তিপত্রে স্বাক্ষর করতে চাইলে উমাইয়া প্রতিবাদ করে বলে, "আমি কোনো রহমানকে চিনি না" এবং ইসলাম পূর্ব নাম "আবদুল আমর" প্রস্তাব করে। আবদুর রহমান তা মেনে নেন।
খিলাফতের উত্তরাধিকারে অবদান
৬৩৪ সালে খলিফা আবু বকর মৃত্যুর আগে আবদুর রহমান ইবনে আউফ ও উসমান ইবনে আফফানকে ডেকে জানান যে তিনি উমর ইবনুল খাত্তাবকে তার উত্তরাধিকারী হিসেবে মনোনীত করেছেন।
৬৪৪ সালে খলিফা উমর ইবনুল খাত্তাব মৃত্যুর আগে পরবর্তী খলিফা নির্বাচনের জন্য ছয় সদস্যের একটি বোর্ড গঠন করেন। তাদের নিজেদের মধ্য থেকে একজনকে খলিফা নির্বাচন করার ভার দেওয়া হয়। এই বোর্ডে ছিলেন সাদ ইবনে আবি ওয়াক্কাস, আবদুর রহমান ইবনে আউফ, জুবায়ের ইবনুল আওয়াম, তালহা ইবনে উবাইদিল্লাহ, আলি ইবনে আবি তালিব ও উসমান ইবনে আফফান। এদের মধ্যে তিনি উসমান ইবনে আফফানের ব্যাপারে মত দেন।
মৃত্যু
ইবন সা’দের মতে, হযরত আবদুর রহমান হিঃ ৩২ সনে ৭৫ বছর বয়সে ইনতিকাল করেন। তবে ইবন হাজারের মতে, তিনি ৭২ বছর জীবন লাভ করেছিলেন। ইবন হাজার এ কথাও বলেছেন, হযরত উসমান অথবা যুবাইর ইবনুল আওয়াম তাঁর জানাযার ইমামতি করেন এবং তাঁকে মদীনার বাকী’ গোরস্থানে দাফন করা হয়। গোরস্থান পর্যন্ত তার লাশ বহনকারীদের মধ্যে প্রখ্যাত সাহাবী হযরত সা’দ ইবন আবী ওয়াক্কাসও ছিলেন। অন্যান্য মতে, আবদুর রহমান ইবনে আউফ ৩৩ হিজরি মোতাবেক ৬৫৩-৬৫৪ খ্রিষ্টাব্দে মৃত্যুবরণ করেন। বর্তমান জর্ডানের আম্মানে তাকে দাফন করা হয়।
সুন্নি দৃষ্টিভঙ্গি
সুন্নিরা তাকে আশারায়ে মুবাশশারার একজন হিসেবে সম্মান করেন।
নিউজিল্যান্ড
থাম্ব|440x440পিক্সেল|ওয়েলিংটন নিউজিল্যান্ড (New Zealand, মাওরি: Aotearoa আওটেয়ারোয়া) দক্ষিণ-পশ্চিম প্রশান্ত মহাসাগরের ওশেনিয়া অঞ্চলে অবস্থিত একটি দ্বীপরাষ্ট্র। মানচিত্রে এটি মহাদেশীয় রাষ্ট্র অস্ট্রেলিয়ার কাছাকাছি অবস্থিত বলে মনে হলেও প্রকৃতপক্ষে এটি অস্ট্রেলিয়া থেকে দক্ষিণ-পূর্বে ২০০০ কিলোমিটার দূরত্বে তাসমান সাগরে অবস্থিত। ভৌগোলিকভাবে বিচ্ছিন্ন দেশ নিউজিল্যান্ডের প্রতিবেশী রাষ্ট্রের মধ্যে ফিজি, টোঙ্গা এবং নুভেল কালেদোনি উল্লেখযোগ্য। নিউজিল্যান্ড দুইটি প্রধান বৃহৎ দ্বীপ নিয়ে গঠিত, যেগুলিকে উত্তর দ্বীপ ও দক্ষিণ দ্বীপ বলে। কুক প্রণালী নামের একটি অপেক্ষাকৃত সরু সামুদ্রিক প্রণালী দ্বীপ দুইটিকে পৃথক করেছে। এছাড়া এখানে অসংখ্য ক্ষুদ্র দ্বীপ আছে, যাদের মধ্যে স্টুয়ার্ট দ্বীপ ও চ্যাথাম দ্বীপপুঞ্জটি উল্লেখযোগ্য। নিউজিল্যান্ডের রাজধানী ওয়েলিংটন উত্তর দ্বীপে অবস্থিত। এটি বিশ্বের সমস্ত রাজধানীর মধ্যে সবচেয়ে দক্ষিণে অবস্থিত। নিউজিল্যান্ডের বৃহত্তম শহর অকল্যান্ড উত্তর দ্বীপেই অবস্থিত। নিউজিল্যান্ডের উভয় দ্বীপই পাহাড়-পর্বতে পূর্ণ। দক্ষিণ দ্বীপে একটি দীর্ঘ পর্বতশৃঙ্খল অবস্থিত, যার নাম দক্ষিণ আল্পস। পর্বতগুলি মহাসাগরীয় আর্দ্র বায়ুগুলিকে ধরে রাখে এবং এর ফলে এগুলির চারপাশে প্রায়ই ঘন কুয়াশার মত মেঘের আবরণ দেখতে পাওয়া যায়।
বর্তমানে নিউজিল্যান্ডের অধিকাংশ মানুষ ইউরোপীয় বংশদ্ভূত শ্বেতাঙ্গ। নিউজিল্যান্ডের আদি অধিবাসী জাতির নাম মাওরি; তারা বৃহত্তম সংখ্যালঘু জাতিগোষ্ঠী। এছাড়া উল্লেখযোগ্য সংখ্যক এশীয় বংশদ্ভূত মানুষও এখানে বসবাস করে, বিশেষ করে পৌর এলাকায়। ইংরেজি নিউজিল্যান্ডের সর্বাধিক প্রচলিত ভাষা। আদিবাসী মাওরিদের মাতৃভাষা হল মাওরি ভাষা। মাওরিরা পলিনেশিয়া নামক প্রশান্ত মহাসাগরীয় দ্বীপ অঞ্চল থেকে নিউজিল্যান্ডে আগমন করে। তারা এই দেশটিকে "আওতেয়ারোয়া" নামে ডাকত, যার অর্থ "দীর্ঘ শুভ্র মেঘের দেশ"। নিউজিল্যান্ডে ঐতিহ্যবাহী মাওরি সংস্কৃতি এখনও বেঁচে আছে। কিন্তু সেটি এখন আধুনিক নিউজিল্যান্ডের ইউরোপীয় সংস্কৃতির সাথে মিলেমিশে গেছে। আজও নিউজিল্যন্ডে ঐতিহ্যবাহী মাওরি সঙ্গীতে বাঁশির সুরে সুরে বাজানো হয় এবং ঐতিহ্যবাহী মাওরি নৃত্যও পরিবেশন করা হয়। কাঠে খোদাই শিল্প, চিত্রশিল্প, শনের বুননে তৈরি হস্তশিল্প বা দারু শিল্প মাওরি সংস্কৃতির অংশ।
নিউজিল্যান্ড একটি উন্নত দেশ, এটি আন্তর্জাতিকভাবে প্রচলিত মানব উন্নয়ন সূচকের উপরের দিকে অবস্থান করে আছে। এছাড়া দেশটির জীবনযাত্রার মান, প্রত্যাশিত আয়ুষ্কাল, শিক্ষার হার, শান্তি ও অগ্রগতি, অর্থনৈতিক স্বাধীনতা, ব্যবসা-বাণিজ্যের সুযোগ, গণমাধ্যমের স্বাধীনতা, রাজনৈতিক অধিকার রক্ষা ইত্যাদি ক্ষেত্রে অগ্রসরমান একটি দেশ। পৃথিবীর সর্বাধিক বাসযোগ্য শহরগুলোর মধ্যে নিউজিল্যান্ডের শহরগুলো অন্যতম। নিউজিল্যান্ড মেরিনো প্রজাতির ভেড়ার জন্য সুবিদিত, যেগুলির পশম বিশ্বখ্যাত। দক্ষিণ দ্বীপের বিভিন্ন পাহাড়ে বহু বিশালাকার ভেড়ার খামার ছড়িয়ে ছিটিয়ে আছে। ভেড়ার পশম ছাড়াও নিউজিল্যান্ড উৎকৃষ্ট মানের মাখন, পনির ও মাংস উৎপাদন করে।
এদেশের পরিবেশ এবং প্রাণীকুল বৈচিত্র্যময় ও অনন্য প্রকৃতির। মনুষ্যবসতি প্রতিষ্ঠার পূর্বে এখানে প্রচুর স্থানীয় পাখি ছিল যার মধ্যে অনেক প্রজাতিই জনসংখ্যা বৃদ্ধির সাথে সাথে ক্রমান্বয়ে বিলুপ্ত হয়ে গেছে। দীর্ঘ চঞ্চুবিশিষ্ট কিন্তু উড়তে অক্ষম কিউই নামের একটি পাখি কেবল নিউজিল্যান্ডেই দেখতে পাওয়া যায়। কিউই পাখি নিউজিল্যান্ডের একটি জাতীয় প্রতীক। এমনকি নিউজিল্যান্ডের অধিবাসীদেরকেও মাঝে মাঝে প্রচারমাধ্যমে "কিউই" নামে ডাকা হয়।
নিউজিল্যান্ডের ইতিহাস
প্রায় ৭০০ বছর আগে পলিনেশীয় বিভিন্ন জাতি নিউজিল্যান্ড আবিষ্কার করে ও এখানে বসতি স্থাপন করে। এরা ধীরে ধীরে একটি স্বতন্ত্র মাওরি সংস্কৃতি গড়ে তোলে। ১৬৪২ সালে প্রথম ইউরোপীয় অভিযাত্রী, ওলন্দাজ আবেল তাসমান, নিউজিল্যান্ডে নোঙর ফেলেন। ১৮শ শতকের শেষ দিক থেকে অভিযাত্রী, নাবিক, মিশনারি, ও বণিকেরা নিয়মিত এখানে আসতে থাকে। ১৮৪০ সালে ব্রিটিশ সাম্রাজ্য ও নিউজিল্যান্ডের মাওরি গোত্রগুলি চুক্তি স্বাক্ষর করে এবং এর ফলে নিউজিল্যান্ড ব্রিটিশ সাম্রাজ্যের অধীনে আসে। মাওরিদেরকে ব্রিটিশ নাগরিকদের সমান মর্যাদা দেওয়া হয়। এসময় নিউজিল্যান্ডে ব্যাপকভাবে ইউরোপীয় বসতি স্থাপন শুরু হয়। ইউরোপীয় অর্থনৈতিক ও বিচার ব্যবস্থা আরোপের ফলে মাওরিরা তাদের বেশিরভাগ জমিজমা ইউরোপীয়দের কাছে হারিয়ে দরিদ্র হয়ে পড়ে।
১৯৩০-এর দশকে নিউজিল্যান্ডকে একটি কল্যাণমুখী রাষ্ট্র হিসেবে গড়ে তোলা হতে থাকে। অর্থনীতিতে সরকারের হস্তক্ষেপ বাড়ানো হয়। একই সময়ে মাওরিদের মধ্যে এক ধরনের সাংস্কৃতিক বিপ্লব বা রনেসঁস ঘটে। মাওরিরা বিরাট সংখ্যায় শহরে বসতি স্থাপন করা শুরু করে এবং নিজেদের অধিকার আদায়ের লক্ষ্যে আন্দোলন শুরু করে।
১৯৮০-এর দশকে অর্থনীতিতে সরকারি হস্তক্ষেপ হ্রাস করা হয় এবং অনেক উদারপন্থী নীতি বাস্তবায়ন করা হয়। বৈদেশিক সম্পর্কের ব্যাপারে অতীতে নিউজিল্যান্ড যুক্তরাজ্য ও যুক্তরাষ্ট্রের অনুসারী ছিল, তবে বর্তমানে এ ব্যাপারে দেশটি অনেক স্বাধীন।
রাজনীতি
নিউজিল্যান্ডে'র প্রধান রাজনৈতিক দল দুটি। বর্তমান ক্ষমতাসীন "লেবার পার্টির নেতা জাসিন্ডা আরডার্ন দলীয় প্রধান । প্রধান বিরধী দল ন্যাশনাল পার্টির প্রধান কলিন্স
আন্তর্জাতিক সম্পর্ক ও প্রতিরক্ষা
দেশটির সঙ্গে অন্যান্য দেশের সুসম্পর্ক রয়েছে। এই দেশের পাসপোর্টে ১১২টি দেশে বিনা ভিসায় ভ্রমণ করা যায়, যা পাসপোর্ট শক্তি সূচকে ৬ঠ স্থানে রয়েছে।
খেলাধুলা
দেশটিতে বড় আন্তর্জাতিক মানের স্টেডিয়ামের খুব ঘাটতি রয়েছে। একমাত্র ওয়েলিংটন আঞ্চলিক স্টেডিয়াম-টি মূলত ক্রিকেট মাঠ। ইডেন পার্ক ও ম্যাকলিন পার্ক মূলত রাগবি মাঠ। ল্যাংকাস্টার পার্ক পুনর্নিমানের মধ্যে চলছে। এছাড়া অন্যান্য কিছু খোলা মাঠ রয়েছে যেখানে আন্তর্জাতিক ম্যাচ অনুষ্ঠিত হয়। অস্ট্রেলিয়ার সহযোগে ক্রিকেট বিশ্বকাপ দুবার আয়োজন করেছে। তিনবার মহিলা ক্রিকেট বিশ্বকাপ আয়োজন করতে চলেছে। তিনবার যুব ক্রিকেট বিশ্বকাপ আয়োজন করেছে।
আর৮৭০ (বাংলাদেশ)
বরিশাল-পিরোজপুর মহাসড়ক বা আর৮৭০ হলো বরিশাল বিভাগের মধ্যে অবস্থিত বাংলাদেশের একটি আঞ্চলিক মহাসড়ক। এটি বরিশালের শহরের রুপাতলি থেকে শুরু হয়ে পিরোজপুর জেলা শহর পর্যন্ত বিস্তৃত। এই সড়কের মাধ্যমে বরিশাল শহর, ঝালকাঠি, রাজাপুর উপজেলা, ভান্ডারিয়া উপজেলা এবং পিরোজপুরের মধ্যে সংযোগ স্থাপন করা হয়েছে। সড়কটি বরিশাল, ঝালকাঠি এবং পিরোজপুর জেলার মধ্য দিয়ে গেছে। বরিশাল প্রান্তে এটি জাতীয় মহাসড়ক এন৮ এর সাথে যুক্ত হয়েছে।
ক্রিস্টিনা রোজ
ট্রেসি কুইন পেরেজ (সান দিয়েগো, ক্যালিফোর্নিয়া; ১৪ এপ্রিল ১৯৮৪) মঞ্চ নাম ক্রিস্টিনা রোজ হিসাবে সুপরিচিত, তিনি একজন মার্কিন পর্নোগ্রাফিক চলচ্চিত্র অভিনেত্রী।
১৮ বছর বয়সে তিনি একটি পর্ন প্রযোজনা সংস্থা এবং সাইটের গ্রাহক সেবায় কাজ শুরু করেন। পরবর্তীতে তিনি একজন ফটোগ্রাফারের সহকারী হিসাবে কাজ করেন এবং এই ফটোগ্রাফারই তাকে ক্যামেরার সামনে আসতে উত্সাহিত করেছিলেন এবং তিনি ২৩ বছর বয়স পর্যন্ত মডেলিং শুরু করেননি।
২০০৭ সালের দিকে তিনি প্রাপ্ত বয়স্ক চলচ্চিত্রে হাজির হতে শুরু করেছিলেন এবং এর পর থেকে ৮৫০ টিরও বেশি ছবিতে তিনি উপস্থিত হয়েছেন।
তিনি ২০০৮ সালের ক্রিস্টিনা রোজ: ডার্টি গার্ল চলচ্চিত্রের প্রযোজনা সংস্থা এলিগেন্ট অ্যাঞ্জেল তাঁর প্রথম পায়ু দৃশ্য তৈরি করে। তিনি তার পারফরমার্স অফ দ্য ইয়ার ২০০৯ (২০০৯ সালের শিল্পী) চলচ্চিত্রে অংশ নিয়েছিলেন।
ম্যারি উর
এইলিন ম্যারি উর (Eileen Mary Ure; জন্ম: ১৮ ফেব্রুয়ারি ১৯৩৩ - ৩ এপ্রিল ১৯৭৫) ছিলেন একজন স্কটিশ মঞ্চ ও চলচ্চিত্র অভিনেত্রী। তিনি লুক ব্যাক ইন অ্যাঙ্গার-এর ব্রডওয়ে মঞ্চায়নে (১৯৫৮) ও চলচ্চিত্রায়নে (১৯৫৯) অভিনয় করে সমাদৃত হন। ১৯৬০ সালে সন্স অ্যান্ড লাভার্স চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ডেবরা কারের পর তিনি অস্কারের মনোনয়ন প্রাপ্ত দ্বিতীয় স্কটিশ অভিনেত্রী। তার অভিনীত অন্যান্য উল্লেখযোগ্য চলচ্চিত্রসমূহ হল দ্য লাক অব জিঞ্জার কফি, কাস্টার অব দ্য ওয়েস্ট এবং হোয়ার ইগলস ডেয়ার।
প্রারম্ভিক জীবন
উর ১৯৩৩ সালের ১৮ই ফেব্রুয়ারি স্কটল্যান্ডের গ্লাসগো শহরে জন্মগ্রহণ করেন। তার পিতা কলিন ম্যাকগ্রেগার উর একজন প্রকৌশলী ছিলেন এবং তার মাতা এডিথ সুইনবার্ন। তিনি ইয়র্কের মাউন্ট স্কুলে পড়াশোনা করেন। তিনি ১৯৫১ সালে তার স্কুলের প্রধান শিক্ষিকার সুপারিশে ইয়র্কে সাইকেল অব মিস্ট্রি প্লেস-এ ভার্জিন ম্যারি চরিত্রে অভিনয় করেন, যা পরে ব্রিটেন উৎসবে পুনর্জীবিত করা হয়। তিনি মঞ্চ অভিনয়ের জন্য তিন বছর রয়্যাল সেন্ট্রাল স্কুল অব স্পিচ অ্যান্ড ড্রামায় এবং পরে লন্ডনের রয়্যাল অ্যালবার্ট হলে প্রশিক্ষণ গ্রহণ করেন। ১৯৫৪ সালে তার প্রশিক্ষণের শেষ বছরে তিনি কার্লটন হবস বারসারি জয় করেন এবং রেডিও ড্রামা কোম্পানিতে যোগদানের প্রস্তাব পান, কিন্তু তিনি এই প্রস্তাব প্রত্যাখ্যান করেন।
মনসুর আমজাদ
মনসুর আমজাদ ( منصور امجد : منصور امجد منصور امجد : منصور امجد ), জন্ম 14 ডিসেম্বর 1987, একজন পাকিস্তানি ক্রিকেটার যিনি পাকিস্তান জাতীয় ক্রিকেট দল এবং ইংল্যান্ডের লিসেস্টারশায়ার কাউন্টি ক্রিকেট ক্লাবের হয়ে খেলেন।
ব্যাক্তিগত জীবন
তার বাবা, মা এবং পরিবারের অন্যান্য সদস্যরা তাকে তার ক্যারিয়ার জুড়ে সমর্থন করেছিলেন, তাকে ক্রিকেট খেলতে উৎসাহিত করেছিলেন। আমজাদ শৈশবে প্রথম রাস্তায় টেপ-বল ক্রিকেট খেলতেন এবং নিজের শহরে ব্যাট-বল বয় হিসেবে পরিচিত ছিলেন। তিনি সাগা স্পোর্টস ক্রিকেট ক্লাবের হয়ে অল্প বয়সে ক্রিকেট খেলেন এবং ১৯৯৮-৯৯ সালে লাহোরে হাবিব ব্যাঙ্কের মোবাইল ক্যাম্পে যোগ দেন এবং গুরুতর  খেলা শুরু করেন। আমজাদ একজন লেগ স্পিন বোলার হিসেবে শুরু করেন এবং পরে ডানহাতি ব্যাটসম্যান হিসেবে তার ব্যাটিং দক্ষতা বিকাশ করেন। ২০০০ সালে, আমজাদ অনূর্ধ্ব-১৫ ক্যাম্পের জন্য নির্বাচিত হন।
বাঙ্গালা আমিরাত
বাঙ্গালা আমিরাত ছিল একটি স্বল্পস্থায়ী রাষ্ট্র যা বাংলার অনেক অঞ্চল নিয়ন্ত্রণ করত। এটির সূচনা ঘটেছিল ১৮২৭ সালে যখন তিতুমীর আরবদেশে হজ্জ শেষ করে বাংলায় ফিরে এসেছিলেন। এই রাষ্ট্রের পতন ঘটেছিল রাজধানী নারিকেলবাড়িয়ার শেষ যুদ্ধে বাদশাহ তিতুমীরের ইন্তেকালের পরেই।
ভৌগলিক বর্ণনা
তিতুমীর কর্তৃক প্রতিষ্ঠিত এই আমিরাতটি ইংরেজ সাম্রাজ্যের তৎকালীন বেঙ্গল প্রেসিডেন্সির বহু অঞ্চল মুক্তি করেছিল। যুক্তরাজ্য ভিত্তিক ওকিং ট্রাস্ট নামক সংস্থা অনুযায়ী আমিরাতের ভৌগলিক বর্ণনা নিম্নে উল্লেখ করা হল:
তাছাড়া পাশাপাশি জেলাগুলোর কিছু এলাকাও এই রাষ্ট্রের অধীনে ছিল।
সরকার বিন্যাস
ইসলামী নির্দেশিকার উপর বাঙ্গালা আমিরাতের ভিত্তি করে ছিল। উচ্চপদের সদস্যরা নিম্নে উল্লেখ করা হলঃ
লক্ষ্যভেদী ক্রীড়া
লক্ষ্যভেদী ক্রীড়া বা শুটিং ক্রীড়া বলতে কতগুলি প্রতিযোগিতামূলক ও বিনোদনমূলক ক্রীড়ার একটি দলকে বোঝায়, যাতে মূলত ক্ষুদ্র আকারের লক্ষ্যভেদী অস্ত্র চালনায় নির্ভুলতা, সূক্ষ্মতা এবং গতিবেগ ইত্যাদিতে লক্ষ্যভেদক ব্যক্তির দক্ষতার পরীক্ষা করা হয়। যেসব লক্ষ্যভেদী অস্ত্র ব্যবহার করা হয় তাদের মধ্যে আছে আগ্নেয়াস্ত্র ও বায়ুবন্দুকের বিভিন্ন রূপ যেমন হাতবন্দুক (হ্যান্ডগান), প্যাঁচকাটা লম্বানলা বন্দুক তথা রাইফেল ও ছটকা-বন্দুক বা ছররা-বন্দুক (শটগান) ) এবং তীর-ধনুক ও আড়ধনুক।
ইতিহাস
"স্বেচ্ছাসেবক রাইফেলধারী সৈন্যদলের উত্সাহবর্দ্ধন এবং সারা গ্রেট ব্রিটেনে রাইফেল-শ্যুটিংয়ের প্রচারের জন্য" বার্ষিক জাতীয় রাইফেল মিটিংয়ের প্রয়োজনে, অর্থ সংগ্রহের উদ্দেশ্যে ১৮৬০ সালে যুক্তরাজ্যের ন্যাশনাল রাইফেল এসোসিয়েশন প্রতিষ্ঠিত হয়েছিল।
বন্দুকচালনা ক্রীড়া
ডান|থাম্ব|মডেল স্মিথ এন্ড ওয়েসন, ৬৮৬ রিভলবার থেকে একটি .৩৮ বিশেষ বুলেট নির্গমন এবং পোড়া বারুদের ধোঁয়ার উচ্চ গতির আলোকচিত্র
ঘটনা দিগন্ত
thumb|200px|ঘটনা দিগন্ত অর্ন্তভুক্ত একটি অ-ঘূর্ণন [[কৃষ্ণ বিবর|কৃষ্ণ বিবরের সাধারণ চিত্রণ।]]
সাধারণ আপেক্ষিকতা মতে, ঘটনা দিগন্ত হচ্ছে কোন একটি ঘটনার স্থান-কাল এর সীমানা যার বাইরে অবস্থিত কোন পর্যবেক্ষকের উপর এর কোন প্রভাব পড়ে না। সাধারণ কথায় একে বলা যায় "প্রত্যাবর্তনের শেষ বিন্দু" যেখানে মধ্যাকর্ষন টান এতই শক্তিশালী হয় যে, কোন কণার পক্ষে আর দূরে যাওয়া সম্ভব হয় না। ঘটনা দিগন্ত বিষয়টি মূলত কৃষ্ণ বিবর এর সাথে সংযুক্ত। ঘটনা দিগন্তের ভেতর থেকে নিক্ষিপ্ত আলো এর বাইরের পর্যবেক্ষকের কাছে পৌঁছুতে পারে না। একইভাবে, এর বাইরে থেকে আসা কণার গতিও ধীর হয়ে যাচ্ছে বলে মনে হয় এবং তা দিগন্ত কে পুরোপুরি অতিক্রম করে না, বরং সময়ের সাথে সাথে এটির লোহিত সরণ বাড়তে থাকে। কণাটি কোন বিরুপ প্রভাব অনুভব করে না এবং একটি সসীম মানের প্রকৃত সময় এ, দিগন্ত অতিক্রম করে।
কৃষ্ণবিবরের দিগন্ত
সাধারণ আপেক্ষিকতায় কৃষ্ণবিবর এর বর্ণনা হতে ঘটনা দিগন্তের সবচেয়ে উৎকৃষ্ট উদাহরণ পাওয়া যায়, যেখানে কৃষ্ণবিবরকে ব্যখ্যা করা হয় একটি আকাশজাত বস্তু হিসেবে যা এত বৃহদাকার যে এর আশেপাশের কোন বস্তু কিংবা বিকিরণ, এর মধ্যাকর্ষন ক্ষেত্র অতিক্রম করে যেতে পারে না। একে অনেক সময় একটি সীমানা হিসেবে ব্যখ্যা করা হয় যার অভ্যন্তরে কৃষ্ণবিবরের মুক্তিবেগ আলোর গতিবেগ অপেক্ষা শক্তিশালী। যদিও, আরও সঠিক ব্যখ্যা হবে এই যে, দিগন্তের অভ্যন্তরে সকল আলোকসম পথ(যে সকল পথ আলো গ্রহণ করতে পারে) এবং কণার আলোক কোণক এর সম্মুখবর্তী সকল পথ এমন ভাবে থাকে যে কনা বিবরের দিকে ক্রমাগত অগ্রসর হতে থাকে। যখন একটি কনা দিগন্তের অভ্যন্তরে প্রবেশ করে, সময়ের অগ্রসরমানতার মত কণার বিবরে পতন অবশ্যম্ভাবী, এবং কণাও বিভিন্ন স্থানকাল স্থানাঙ্ক ব্যবস্থা সাপেক্ষে তাই করে।
শ্‌ভার্ৎস্‌শিল্ড ব্যাসার্ধ্য এর পৃষ্ঠ কোন অ-আবর্তনশীল বস্তুর(যদিও ঘূর্নায়মান কৃষ্ণবিবর একটু ভিন্নভাবে চালিত হয়) যা এই ব্যাসার্ধ্যের অভ্যন্তরে থাকবে ক্ষেত্রে একটি ঘটনা দিগন্তের ন্যায় আচরণ করে। কোন বস্তুর শ্‌ভার্ৎস্‌শিল্ড ব্যাসার্ধ্য এর ভরের সমানুপাতিক। তাত্ত্বিকভাবে, যেকোনো পরিমানের পদার্থ কৃষ্ণবিবরে পরিনত হবে যদি একে সংকোচন করে এর শ্‌ভার্ৎস্‌শিল্ড ব্যাসার্ধ্যের মধ্যে একে নিয়ে আসা যায়। সূর্য এবং পৃথিবী এর জন্য এই ব্যাসার্ধ্য যথাক্রমে ৩ কি.মি. ও ৯ মিঃমিঃ। যদিও বাস্তবে পৃথিবী বা সূর্য কারোই ইলেকট্রন ও নিউট্রনের পতন চাপ অগ্রাহ্য করার জন্য প্রয়োজনীয় ভর কিংবা মধ্যাকর্ষন শক্তি নেই। এই চাপে ভেঙ্গে পড়ার জন্য একটি তারার সর্বনিম্ন প্রয়োজনীয় ভরকে বলা হয় টলম্যান-ওপেনহাইমার-ভল্কফ সীমা, যা প্রায় সূর্যের ভরের ৩ গুন।
কৃষ্ণবিবরের ঘটনা দিগন্ত বিশেষভাবে উল্লেখযোগ্য তিনটি কারণে। প্রথমত, এখানে গবেষণার ক্ষেত্র সুবিশাল. দ্বিতীয়ত, কৃষ্ণবিবর তার আশেপাশের পরিবেশ থেকে যেকোন কিছুকে নিজের দিকে আকর্ষণ করে, যা ঘটনা দিগন্তকে অতিক্রমকারী বস্তুর পরিস্থিতি নির্দেশ করে যার পর্যবেক্ষণ গুরুত্বপূর্ণ। তৃতীয়ত, সাধারণ আপেক্ষিকতা হতে প্রাপ্ত কৃষ্ণবিবরের সংজ্ঞা একটি ধারণা যা নির্দেশ করে যে কৃষ্ণবিবরের ঘটনা দিগন্তের সান্নিধ্যে থাকা বস্তুর উপর কোয়ান্টাম মহাকর্ষ ক্রিয়া করে। এর জন্য কৃষ্ণবিবরের ঘটনা দিগন্তের সান্নিধ্যে অবস্থিত বস্তুর পর্যবেক্ষণ সম্ভব হয় যা সাধারণ আপেক্ষিকতা ও এর সংযোজন সমূহের গবেষণায় ব্যবহৃত হয়।
মহাজাগতিক দিগন্ত
বিশ্বতত্ত্ব মতে, পর্যবেক্ষণযোগ্য বিশ্ব এর ঘটনা দিগন্ত হবে সর্বোচ্চ কোমোভিং দুরত্ব যার মধ্য থেকে "এই মুহুর্তে" নিক্ষিপ্ত আলোকরশ্মি কখনো ভবিষ্যত পর্যবেক্ষকের কাছে পৌছাবে না। এটি কণা দিগন্ত এর ধারণা, যা প্রতিনিধিত্ব করে সর্বোচ্চ কোমোভিং দুরত্বের যেখানে অতীতে নিক্ষিপ্ত আলো একটি নির্দিষ্ট সময়ে পর্যবেক্ষকের নিকট হয়তো পৌঁছাতেও পারে তার সাথে দ্বিমত পোষণ করে। এই দুরত্বের অধিক দূরের ঘটনার আলো আমাদের কাছে পৌছানোর মত সময় পায় না; এমনকি যদি এটি মহাবিশ্ব সৃষ্টির মূহুর্তেও নিক্ষপ্ত হয়। সময়ের সাথে ক্ষুদ্র দিগন্ত এর পরিবর্তন নির্ধারিত হয় মহাবিশ্বের সম্প্রসারণ এর প্রকৃতির উপর ভিত্তি করে। যদি এই সম্প্রসারণের কিছু নির্দিষ্ট ধর্ম বিদ্যমান থাকে তাহলে মহাবিশ্বের কিছু অংশ কখনোই পর্যবেক্ষণ সম্ভব হবে না, তা পর্যবেক্ষক যতই ওই অঞ্চল থেকে আলো আসার জন্য অপেক্ষা করুক। যে সীমানার বাইরের ঘটনা কখনো দেখা যাবে না তাই হল ঘটনা দিগন্ত, এবং এটি ক্ষুদ্র দিগন্তের সর্বাধিক ব্যাপ্তির প্রতিনিধিত্ব করে।
মহাবিশ্বের জন্য বিদ্যমান একটি কণা দিগন্তের নির্ণায়ক হবে, কোমোভিং দূরত্ব d_p দ্বারা
ঘটনা দিগন্ত ব্যতীত মহাবিশ্বের মডেল প্রভাবিত হয় পদার্থ অথবা বিকিরণ দ্বারা। ঘটনা দিগন্ত সমন্বিত মহাবিশ্বের মডেল প্রভাবিত হয় মহাজাগতিক ধ্রুবক (একটি দে সিটার মহাবিশ্ব)
মহাবিশ্ব কে কতগুলো সংঘর্ষ-হীন, আদর্শ তরল জাতীয় বস্তু দ্বারা তৈরি ধরে নিয়ে, মহাজাগতিক ঘটনার গতি ও কণা দিগন্তের একটি গণনা দেয়া হয়েছিল এফএলআরডব্লিউ মহাজাগতিক মডেলে।
ত্বরিত কণার আপাত দিগন্ত
যদি কোন কণা নির্দিষ্ট বেগে মহাকর্ষীয় ক্ষেত্র মুক্ত একটি অ-প্রসারণশীল মহাবিশ্বে চলমান থাকে, তবে ওই মহাবিশ্বে ঘটা যেকোনো ঘটনা ওই কণা দ্বারা পর্যবেক্ষণ সম্ভব হবে, কেননা ঘটনাগুলোর অগ্রবর্তী আলোক কোণকগুলো কণার বিশ্ব রেখাকে ছেদ করে। অপরপক্ষে, যদি কণাটির ত্বরণ হতে থাকে, তবে কিছু ক্ষেত্রে কিছু কিছু ঘটনার আলোক কোণক কখনোই কণার বিশ্ব রেখাকে ছেদ করে না। এ সকল পরিস্থিতিতে আপাত দিগন্ত কণার প্রসঙ্গ কাঠামোতে বিদ্যমান থাকে, এবং প্রতিনিধিত্ব করে একটি সীমানার যার বাইরের ঘটনার পর্যবেক্ষণ অসম্ভব।
যেমন এটি ঘটে কোন একক ত্বরিত কণার ক্ষেত্রে। এই অবস্থার একটি স্থান-কাল চিত্র বামে দেখানো হয়েছে। কণার যখন ত্বরণ হয়, এর গতি বৃদ্ধি হয়, কিন্তু তার নিজের রেফারেন্স ফ্রেম অনুযায়ী কখনোই আলোর গতি অর্জন করে না। স্থান-কাল চিত্রে, এর পথ একটি অধিবৃত্ত, যা ৪৫ ডিগ্রী রেখায়(আলোকরশ্মির পথ) অসীম ভাবে অগ্রসর হয়। যে ঘটনার আলোক কোণকের প্রান্ত এরকম বা এর বেশি পরিমানে অনন্ত স্পর্শক অবস্থায় থাকে তা কখনো ত্বরিত কণা হতে দেখা সম্ভব হবে না। এক্ষেত্রে, কণার রেফারেন্স ফ্রেমে একটি সীমানা তৈরী হয় যার পেছনে কোন সংকেত যাওয়া সম্ভব নয়(আপাত দিগন্ত)।
ঘটনা দিগন্তের সান্নিধ্য
ঘটনা দিগন্ত সম্পর্কে, বিশেষত কৃষ্ণবিবর এর ঘটনা দিগন্ত সম্পর্কে একটি ভ্রান্ত ধারণা প্রচলিত যে, তারা প্রতিনিধিত্ব করে একটি অপরিবর্তনীয় পৃষ্ঠের যা তার দিকে অগ্রসর বস্তুকে ধ্বংস করে। বাস্তবিক, সকল ঘটনা দিগন্ত যেকোনো পর্যবেক্ষকের থেকে সবসময় কিছুটা দূরে থাকে, কোন বস্তুকে ঘটনা দিগন্তের দিকে পাঠানো হলে বস্তুটি কখনোই, পর্যবেক্ষকের দৃষ্টিকোণ থেকে, ঘটনা দিগন্তকে অতিক্রম করে না (যেহেতু, দিগন্ত-অতিক্রমের ঘটনার আলোক কোণক কখনোই পর্যবেক্ষকের বিশ্বরেখা কে ছেদ করে না)। ঘটনা দিগন্তের কাছাকাছি বস্তুকে স্থির রাখতে হলে, পর্যবেক্ষককে একটি অসীম মানের বল প্রয়োগ করতে হয় এবং বস্তু দিগন্তের যত কাছে যায়, বলের মান বাড়তে থাকে।
দে সিটার মহাবিশ্বের অন্তর্ভুক্ত বস্তু দ্বারা অনুভূত দিগন্তের ক্ষেত্রে, অ-ত্বরণশীল পর্যবেক্ষকের থেকে দিগন্ত সবসময় নির্দিষ্ট দুরত্বে আছে বলে মনে হয়। এমনকি ত্বরনশীল পর্যবেক্ষক দ্বারা ও একে কখনো স্পর্শ করা যায় না।
কৃষ্ণবিবরের ঘটনা দিগন্ত কে অতিক্রমকারী পর্যবেক্ষক একে অতিক্রমের সময়কে গণনা করতে পারে কিন্তু ওই মুহূর্তে আদতে ভিন্ন কিছু অনূভব করে না। দৃশ্যগত অবস্থায়, বিবরে পতনশীল পর্যবেক্ষক কৃষ্ণ অঞ্চলের দিগন্ত কে দেখে তার থেকে একটি আপাত দূরত্বে, এবং দৃশ্যগতভাবে এ দিগন্ত কে কখনই অতিক্রম করে না। একই অরীয় পথে কিন্তু একটু পূর্বে অন্য যে সকল বস্তু দিগন্তে প্রবেশ করে, পর্যবেক্ষকের সামনে তারা দৃশ্যমান হয়, কিন্তু দৃশ্যগত দিগন্তের ওপারে অবস্থিত বলে মনে হয়। এবং তারা যদি কাছাকাছি সময়ে দিগন্তে পতিত হয় তবে, যেকোনো একজন মহাকর্ষীয় অদ্বৈত বিন্দু দ্বারা ধ্বংসের পূর্বে তাদের মাঝে বার্তা আদান-প্রদানে সক্ষম হয়। জোয়ার বল এর বৃদ্ধি (এবং বিবরের একতার সাথে চূড়ান্ত প্রভাব) হয় একমাত্র লক্ষনীয় পরিবর্তন।
সাধারণ আপেক্ষিকতা ব্যতীত
সাধারণ আপেক্ষিকতা কর্তৃক প্রদত্ত ঘটনা দিগন্তের বর্ণনা অসম্পূর্ণ বলে মনে করা হয়। যেসকল পরিস্থিতিতে ঘটনা দিগন্ত সৃষ্টি হয়, তাদের প্রকাশ করা হয় মহাবিশ্বের কর্মকান্ডের আরও ব্যাপক চিত্র দ্বারা, যেখানে আপেক্ষিকতা ও কোয়ান্টাম বলবিদ্যা উভয়ে বিদ্যমান। সাধারণ আপেক্ষিকতা দ্বারা গণিত বৈশিষ্ট্য ছাড়াও ঘটনা দিগন্তের আরও ভিন্ন কিছু বৈশিষ্ট্য প্রত্যাশিত রয়েছে।
বর্তমানে, এটি প্রত্যাশিত যে কোয়ান্টাম প্রভাবের কারণে ঘটনা দিগন্তের তাপমাত্রা বিদ্যমান এবং তাই বিকিরণও বিদ্যমান। কৃষ্ণবিবর এর ক্ষেত্রে একে বলা হয় হকিং বিকিরণ, এবং কীভাবে কৃষ্ণবিবর তাপমাত্রা ধারণ করে তা কৃষ্ণবিবরের তাপগতিবিদ্যার অন্তর্ভুক্ত বিষয়। ত্বরণশীল কণার জন্য একে বলা হয় উন্‌রুহ্‌ প্রভাব, যার কারণে কণার পার্শ্ববর্তী অঞ্চল পদার্থ এবং বিকিরণ দ্বারা পুর্ণ থাকে।
জোগবীর স্থাপিত
থাম্ব|150px|জোগবীর স্থাপিত থাম্ব|150px|পুরাতন নারায়ণহিতি প্রাসাদ, আনুমানিক ১৯২০, ধ্বংস ১৯৫৮ থাম্ব|150px|সংস্কারের পর স্বয়ম্ভূ স্তূপ, আনুমানিক ১৯২০ জোগবীর স্থাপিত (দেবনাগরী: जोगवीर स्थापित) (বিকল্প নাম: জোগলাল স্থাপিত, ভাজু মান স্থাপিত এবং জোগবীর নায়ো) (১৮৩৮ – ১৯২৬) হলেন একজন প্রখ্যাত নেপালি স্থপতি। নারায়ণহিতি প্রাসাদের নকশাকার এবং কাঠমান্ডুর স্বয়ম্ভূ স্তূপের সংস্কারকারী হিসেবে তিনি বিখ্যাত। তিনি নেপালি ঐতিহ্যবাহী স্থাপত্যের সাথে পাশ্চাত্য রীতির স্থাপত্যেও অভিজ্ঞ ছিলেন।
প্রাথমিক জীবন
জোগবীর কাঠমান্ডুর নেওয়ার জাতির অন্তর্ভুক্ত স্থাপিত পরিবারে জন্মগ্রহণ করেন। স্থাপিতেরা বংশগতভাবে নির্মাণকাজের সাথে জড়িত ছিল। সংস্কৃত ভাষায় স্থাপিত শব্দের অর্থ হলো "প্রতিষ্ঠিত"। জোগবীর স্থাপিতের পিতার নাম আশা মারু স্থাপিত ও মায়ের নাম জোগবতী স্থাপিত। প্রথম স্ত্রী জ্ঞান ঠাকুনের মৃত্যুর পর জোগবীর দ্বিতীয়বারের মতো দান মায়াকে বিবাহ করেন।
স্থাপিতদের আদি নিবাস থায়মারু কাঠমান্ডু শহরের প্রায় কেন্দ্রে অবস্থিত।
নারায়ণহিতি প্রাসাদ
১৮৮৬ খ্রিষ্টাব্দে নারায়ণহিতি প্রাসাদের নির্মাণ কাজ শুরু হয়। এই প্রাসাদের নির্মাণ জোগবীরের কর্মজীবনের জন্য অত্যন্ত গুরুত্বপূর্ণ ছিল। সর্বপ্রথম রাণা রাজবংশের প্রধানমন্ত্রী রণদীপ সিংহ কন্বরের ভূমিতে নারায়ণহিতি প্রাসাদ নির্মাণ করা হয়েছিল। পরিবারের সদস্যদের হাতে তার হত্যাকাণ্ডের পর ১৮৮৫ খ্রিষ্টাব্দে প্রাসাদটি ধ্বংস করে দেওয়া হয়। নতুন প্রধানমন্ত্রী বীর শমশের জঙ্গ বাহাদুর রাণা তার চাচার প্রাসাদের স্থলে নতুন প্রাসাদ নির্মাণের জন্য জোগবীর স্থাপিতকে নিযুক্ত করেন। নারায়ণহিতি পরবর্তীতে রাজপ্রাসাদে রূপান্তরিত হয় এবং পৃথ্বী বীর বিক্রম শাহ নেপালের প্রথম রাজা হিসেবে প্রাসাদে বসবাস করেন। এর পূর্বে শাহ রাজপরিবার কাঠমান্ডু দরবার চত্ত্বরে হনুমান ধোকায় বসবাস করতেন, যা নেপালের প্রাচীন মল্ল রাজবংশের রাজকীয় আবাস ছিল।
থাম্ব|বর্তমান নারায়ণহিতি প্রাসাদ
১৯৫৮ খ্রিষ্টাব্দে পৃথ্বীর পৌত্র মহেন্দ্র বীর বিক্রম শাহ স্থাপিতের নির্মিত প্রাসাদটির স্থলে আরেকটি নতুন প্রাসাদ নির্মাণের জন্য সেটি ধূলিসাৎ করে দেন। বর্তমান নারায়ণহিতি প্রাসাদটির নির্মাণকাজ ১৯৬৯ খ্রিষ্টাব্দে সমাপ্ত হয়। ২০০৮ খ্রিষ্টাব্দে নেপাল প্রজাতন্ত্রে রূপান্তরিত হলে, প্রাসাদটিকে জাদুঘরে রূপান্তর করা হয়।
স্বয়ম্ভূ স্তূপ
স্থাপিত ঐতিহ্যবাহী স্থাপত্যের বিষয়েও দক্ষ ছিলেন। ১৯১৮ খ্রিষ্টাব্দ থেকে ১৯২১ খ্রিস্টাব্দ পর্যন্ত চলা নেপালের সর্ববৃহৎ ঐতিহ্য সংস্কার প্রকল্পের মাধ্যমে স্বয়ম্ভূ স্তূপ পুনর্নির্মাণ করা হয়। এই প্রকল্পে তিনি প্রধান প্রকৌশলী হিসেবে কর্ম সম্পাদন করেন। স্তূপের কেন্দ্রীয় মন্দির নতুন করে নির্মিত হয়। গম্বুজাকৃতির চূড়ায় অবস্থিত পাঁচটি বৌদ্ধ মন্দিরের ছাদ তাম্রমণ্ডিত করা হয়, বৈরোচন বুদ্ধের একটি মূর্তি স্থাপন করা হয়, এবং তারার মূর্তি স্থাপনের জন্য চারটি নতুন মন্দির নির্মাণ করা হয়। স্তূপের চারপাশে এক সারি প্রার্থনা চক্র স্থাপন করা হয়। ব্যবসায়ী এবং জনহিতৈষী ধর্ম মান তুলাধর প্রকল্পের দেখভাল করেন এবং সেই সাথে তিনি এর প্রধান পৃষ্ঠপোষকও ছিলেন।
জোগবীর স্থাপিতও একজন দাতা ছিলেন এবং ধর্মের কাজে বেশ কিছু দান করেছেন। তিনি ১০১৮ নেপাল যুগের (১৮৯৭ খ্রিষ্টাব্দ) বিশেষ বৌদ্ধ চীবর দান উৎসব সম্যকের পৃষ্ঠপোষক ছিলেন। এটি স্বয়ম্ভূ টিলার পাদদেশে ভুইখেল নামক স্থানে অনুষ্ঠিত হয়েছিল। ১০২০ নেপাল যুগে (১৯০০ খ্রিষ্টাব্দ) তিনি টিলার চূড়ায় অজিমা মন্দিরের পিছনে একটি ব্রতমূলক স্তূপ নির্মাণ করেন। বিপুল সংখ্যক পাথুরে মন্দিরের মধ্যে লাল ইটের এই মন্দিরটির নকশা অনন্য।
আর্থার জুমারমান
thumb|আর্থার জুমারমান আর্থার জুমারমান (Arthur Zimmermann; জন্ম: ৫ অক্টোবর, ১৮৬৪ - মৃত্যু: ৬ জুন, ১৯৪০) জার্মানির বিশিষ্ট রাজনীতিবিদ। তদানীন্তন ২২ নভেম্বর, ১৯১৬ থেকে ৬ আগস্ট, ১৯১৭ মেয়াদকালে জার্মান সাম্রাজ্যের পররাষ্ট্রমন্ত্রী ছিলেন। এছাড়াও, জুমারমান টেলিগ্রাম বিষয়ের সাথে তার নাম সংযুক্ত হয়ে আছে। তারই প্ররোচনায় মার্কিন যুক্তরাষ্ট্র ১৯১৪ থেকে ১৯১৮ সময়কালের মধ্যে সংঘটিত প্রথম বিশ্বযুদ্ধে সরাসরি জড়িয়ে পড়তে বাধ্য হয়েছিল। আয়ারল্যান্ড ও ভারতের বিদ্রোহীদের পাশাপাশি জার শাসনামলে সমাজতন্ত্রপন্থী বলশেভিকদের সহযোগিতায় তিনি জড়িত ছিলেন। তিনি ‘জুমারমান নোট’ শিরোনামে জনপ্রিয় গ্রন্থের লেখক ছিলেন। তাকে বিংশ শতকের সবচেয়ে ধ্বংসাত্মক মনোভাবসম্পন্ন ব্যক্তি হিসেবে বিবেচনা করা হয়।
প্রথম বিশ্বযুদ্ধ
পূর্ব প্রুশিয়ার (বর্তমান পোল্যান্ডের ওলেকো) মারগ্রাবোয়া এলাকায় জন্মগ্রহণকারী জুমারমান কনসুলারের কর্মজীবন শেষে ১৯০১ সালে কূটনৈতিক শাখায় স্থানান্তরিত হন। গতিলিয়েব ফন জাগো’র অবসর নেয়ার কারণে জুমারমান বিদেশী রাষ্ট্রের সাথে ব্যাপকভাবে সম্পর্ক গড়ে তোলেন। ভারপ্রাপ্ত সচিব হিসেবে তিনি সম্রাট দ্বিতীয় উইলহেম এবং চ্যান্সেলর থিওবল্ড ফন বেথমান হলওয়েগের সিদ্ধান্তের সাথে একাত্মতা পোষণ করে অস্ট্রিয়া-হাঙ্গেরিকে সমর্থন জানান। সারায়েভোয় আর্চডিউক ফ্রান্সিস ফার্দিনান্দের হত্যাকাণ্ডের পর অস্ট্রিয়া-হাঙ্গেরি সার্বিয়ার উপর ব্যাপক চাপ প্রয়োগ করে। এরফলে রাশিয়া বেশ ক্রুদ্ধ হয়। জুমারমান খসড়া বার্তা টেলিগ্রামের মাধ্যমে জার্মানির সিদ্ধান্ত ভিয়েনায় জানায়। এরফলে সঙ্কট ঘণীভূত হতে থাকে যা পরবর্তীতে যুদ্ধ আকারে ছড়িয়ে পড়ে। প্রথম বিশ্বযুদ্ধের প্রথমদিকে তিনি জার্মানির পররাষ্ট্রমন্ত্রী ছিলেন। এ সময়ে তিনি মেক্সিকোকে স্পর্শকাতর প্রস্তাবনা প্রদান করেছিলেন যা ছিল মার্কিন যুক্তরাষ্ট্রের বিপক্ষে অবস্থান সংক্রান্ত।
সোনারগাঁও উচ্চ বিদ্যালয়
সোনারগাঁও উচ্চ বিদ্যালয় বাংলাদেশের চট্টগ্রাম জেলার একটি মাধ্যমিক শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার রাঙ্গুনিয়া উপজেলার দক্ষিণ রাজানগর ইউনিয়নের সোনারগাঁও গ্রামে অবস্থিত।
ইতিহাস
১৯৬৯ সালে বিদ্যালয়টি প্রতিষ্ঠিত হয়।
ব্যবস্থাপনা
বিদ্যালয় পরিচালনার জন্য ১২ জন বিশিষ্ট একটি পরিচালনা পরিষদ রয়েছে।
শিক্ষকবৃন্দ
বিদ্যালয়ের প্রধান শিক্ষক জনাব মোহাম্মদ গিয়াস উদ্দীন।
অবকাঠামো
বিদ্যালয়ের মূল ভবনটি একটি দ্বিতল ভবন। বিদ্যালয়টি L আকৃতির। বিদ্যালয়ের সামনে একটি খেলার মাঠ এবং মূল ভবনের সামনে একটি পুকুর রয়েছে।
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে চার শতাধিক শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
এ বিদ্যালয়ের সাবেক শিক্ষার্থীরা চুয়েট, রুয়েট, ডুয়েট, বুয়েট, মেডিকেল, ঢাবি, চবি-র মতো সবচেয়ে মর্যাদাপূর্ণ এবং স্বনামধন্য শিক্ষা প্রতিষ্ঠান থেকে স্নাতক হওয়ার পরে দেশে এবং বিদেশে অবদান রাখছে।
২০১৯–২০ লা লিগা
২০১৯–২০ লা লিগা (পৃষ্ঠপোষকজনিত কারণে লা লিগা সান্তান্দের নামে পরিচিত) স্পেনীয় ফুটবল লীগ লা লিগার ৮৯তম মৌসুম ছিল। এই মৌসুমটি ২০১৯ সালের ১৬ই আগস্ট শুরু হয়ে ২০২০ সালে ১৯শে জুলাই তারিখে সমাপ্ত হয়েছে। বার্সেলোনা এই লীগের পূর্ববর্তী চ্যাম্পিয়ন ছিল। এই মৌসুমে ওসাসুনা, গ্রানাদা এবং মায়োর্কা ২০১৮–১৯ সেহুন্দা ডিভিশন হতে যোগদান করেছিল এবং বায়েকানো, উয়েস্কা এবং হিরোনা এফসি ২০১৯–২০ সেহুন্দা ডিভিশনে অবনমিত হয়েছিল।
সোনারগাঁও উচ্চ বিদ্যালয়
ফলাফল ও কৃতিত্ব
২০১৮ সালে বিদ্যালয়টি রাঙ্গুনিয়া উপজেলার সেরা বিদ্যালয় হিসেবে নির্বাচিত হয়।
২০১৯–২০ লা লিগা
২০২০ সালের ১২ই মার্চ তারিখে, স্পেনে করোনাভাইরাসের বৈশ্বিক মহামারীর কারণে রয়্যাল স্প্যানিশ ফুটবল ফেডারেশন লা লিগা এবং ২০১৯–২০ সেহুন্দা দিবিসিওনের সকল খেলা দুই সপ্তাহের জন্য স্থগিত ঘোষণা করেছিল। অতঃপর ২৩শে মার্চ তারিখে, লীগটি অনির্দিষ্টকালের জন্য স্থগিত করা হয়েছিল। ১১ই জুন তারিখে এই মৌসুমটি পুনরায় শুরু করা হয়েছিল, একই সাথে ঘোষণা ১৩ই জুলাই পর্যন্ত প্রতিদিন ম্যাচ আয়োজন করা হবে। এই মৌসুমের সর্বশেষ দুই পর্বের খেলা ১৬শে জুলাই এবং ১৯শে জুলাই তারিখে আয়োজন করা হয়েছে।
১৬ই জুলাই তারিখে, রিয়াল মাদ্রিদ ভিয়ারিয়ালকে ২–১ গোলের ব্যবধানে পরাজিত করে একটি ম্যাচ বাকি রেখে রেকর্ড ৩৪ বারের মতো লীগ শিরোপা ঘরে তুলতে সক্ষম হয়েছিল।
জামোরা শিরোপা
জামোরা শিরোপাটি ম্যাচ অনুযায়ী সর্বনিম্ন গোল হজমের অনুপাতের ওপর ভিত্তি করে স্পেনীয় পত্রিকা মার্কা কর্তৃক প্রদান করা হয়। একজন গোলরক্ষককে এই শিরোপার জন্য যোগ্য হতে হলে কমপক্ষে ২৮টি ম্যাচে ৬০ অথবা তার অধিক মিনিট ধরে খেলতে হবে।
হ্যাট্রিক
৪ – খেলোয়াড় উক্ত ম্যাচে ৪টি গোল করেছেন।
গড় উপস্থিতি
বন্ধ দরজার পেছনে দর্শকহীন ম্যাচগুলো এখানে গণনা করা হয়নি।
ওরিওল রোমেউ
ওরিওল রোমেউ ভিদাল (জন্ম 24 সেপ্টেম্বর 1991) একজন স্প্যানিশ পেশাদার ফুটবলার যিনি লা লিগার ক্লাব বার্সেলোনার হয়ে ডিফেন্সিভ মিডফিল্ডার হিসেবে খেলেন।
মমতাজ উদ্দিন
মমতাজ উদ্দিন একজন বাংলাদেশী রাজনীতিবিদ ও সংসদ সদস্য ছিলেন। তিনি বাংলাদেশ আওয়ামী লীগের হয়ে নাটোর-১ থেকে ৩য় জাতীয় সংসদ নির্বাচনে সাংসদ হিসেবে নির্বাচিত হয়েছিলেন। মুক্তিযুদ্ধে অবদানের জন্য তাকে ২০২৩ সালে একুশে পদক (মরণোত্তর) প্রদান করা হয়।
মমতাজ উদ্দিন ১৯৮৬-১৯৮৮ সালে তৃতীয় জাতীয় সংসদ সদস্য ছিলেন। এছাড়াও তিনি নাটোর জেলা শাখা আওয়ামী লীগের সিনিয়র ভাইস প্রেসিডেন্ট ছিলেন। ২০০১ সালে জাতীয় নির্বাচনে অংশগ্রহণ করেন কিন্তু বাংলাদেশ জাতীয়তাবাদী দলের ফজলুর রহমান পটলের নিকট পরাজিত হন।
২০০৩ সালের ৬ জুন মমতাজ উদ্দিন মৃত্যু করেন। স্থানীয় নাটোর পুলিশ জানিয়েছিল যে রাত ১০.০০ টার সময় নাটোরের গোপালপুর-আবদুলপুর রোডের দারইপাড়ায় ১০ জন সশস্ত্র ব্যক্তির একটি দল মমতাজ উদ্দিনের মোটরসাইকেলে বাধা দেয় এবং তাকে কুপিয়ে হত্যা করে।
১৩ মার্চ ২০১৩ সালে রাজশাহীর একটি দ্রুত বিচার ট্রাইব্যুনাল মমতাজ উদ্দীপনকে হত্যা করার দায়ে নয়জনকে দোষী সাব্যস্ত করে যাবজ্জীব কারাদণ্ড দেয় এবং প্রত্যেককে ৩০ হাজার টাকা জরিমানা করে।
স্ট্রিপার
আধুনিক আমেরিকানাইজড পদ্ধতির স্ট্রিপিং এ গ্রাহকদের সাথে স্ট্রিপারের যোগাযোগ কম করা হয়, যার ফলে টীজ এর গুরুত্ব কমে যায়। এটা কর হয়, নগ্ন হওয়ার বা স্ট্রিপ এর গতি বাড়ানোর জন্য । সব স্ট্রিপার সম্পূর্ণ নগ্ন হয়ে পারফর্মেন্স শেষ করবে না, যদিও সম্পূর্ণ নগ্ন হোওয়াটই স্বাভাবিক, যেখানে সেটি আইন দ্বারা নিষিদ্ধ নয়। বর্তমানে বার্লসেক পোল প্রায় সব যায়গায় ব্যবহার করা হয় স্ট্রিপিং এর একটি উপকরণ হিসেবে, যার ফলে স্ট্রিপিং অনেক বেশি এরোবেটিক এবং অশালীন ভঙ্গিতে প্রদর্শিত হয় , যা  আগের ধীর গতির হাস্যকর অনুকরণ স্ট্রীপটিজ হতে ভিন্ন । বেশিরভাগ স্ট্রিপার স্ট্রিপ ক্লাব এ কাজ করে।একজন "হাউজ ডান্সার" একটি নির্দিষ্ট স্ট্রিপ ক্লাবে কাজ করে, অপরদিকে একজন "ফিচার ড্যান্সার" এর নিজস্ব ট্যুরিং সার্কিট থাকে, এবং তারা বিভিন্ন ক্লাবে বিভিন্ন সময়ে পারফর্ম করে। স্ট্রিপাররা বেশিরভাগ ক্ষেত্রে ক্লাবের নিজস্ব কর্মচারী হয় না, বরং তারা স্বাধীন ঠিকাদার হিসেবে কাজ করে।
১৯৭০ এর দশক এর আগে পর্যন্ত পশ্চিমা বিশ্বের প্রায় সব স্ট্রিপার এ ছিলেন নারী, যারা পুরুষ দর্শকদের জন্য পারফর্ম করতেন। তারপর থেকে অনেক পুরুষ স্ট্রিপার এই পেশায় এসেছেন, তবে এখোনো সবচেয়ে বেশি সংখ্যক স্ট্রিপার হলেন নারী। কিছু নারী এবং পুরুষ স্ট্রিপার এলজিবিটি দর্শকদের জন্য এবং কোন কোন ক্ষেত্রে সর্বকামিতা এর জন্য পারফর্ম করেন। ১৯৭০ এর দশকের আগে পর্যন্ত এরকম ড্যান্সাররা মূলত আন্ডারগ্রাউন্ড ক্লাবসমূহতে পারফর্ম করতেন। কিন্তু বর্তমানে সবখানেই এরকম পারফর্মেন্স গ্রহণযগ্যতা পেয়েছে। এসব পারফর্মেন্স সাধারনত সম্পূর্ণ কোরিওগ্রাফড হয় এবং এতে কস্টিউম ব্যবহার করা হয় বিভিন্ন ধরনের। পুরুষ স্ট্রিপার নামটি একবিংশ শতাব্দীতে বিভিন্ন বই পুস্তকে অন্তর্ভুক্ত হয়েছে।
কাজের পরিবেশ
স্ট্রিপাররা স্ট্রিপটিজ করে মূলত টাকা আয়ের জন্য, যদিও অনেক সম অয়ে অন্য কারণ থাকে । ডান্সারের শারীরিক সৌন্দর্য এবং সেক্স আপিলের উপর নির্ভর করে , কিরকম ব্যবসা সে করতে পারবে । এই পেশায় পূর্ব অভিজ্ঞতার খুব একটা দরকার হয় না , নতুনদের অল্প কিছু ট্রেনিং দেয়া হয়, যা সাধারনত স্ট্রিপিং করা অবস্থায় , সিনিয়র স্ট্রিপাররা দিয়ে থাকে । ডান্সাররা সাধারনত সাধারন কিছু নিয়ম শেখে , যেমন কখনো টাকা ফেলে রাখা যাবে না , কাস্টমারের সাথে ক্লাব থেকে বের হোয়া যাবে না , এবং টেবিল ডান্স কে না করা যাবে না । যতক্ষন পর্যন্ত একজন নিজেকে "বিক্রয়" করতে পারবে , ততক্ষণ পর্যন্ত সে স্ট্রিপার হোয়ার যোগ্যতা রাখে। স্ট্রিপারদের আধুনিক চিত্র ১৯৬০ এবং ১৯৭০ এর দশকে আমেরিকা এবং আন্তর্জাতিক পরিমন্ডলে বিবর্তিত হয়েছে। ১৯৮০ নাগাদ পোল ডান্সিং এবং বর্তমানকালের স্ট্রিপারদের সাথে সংস্লিষ্ট অতিশয় অশ্লীললতার ধারণা ছিল স্বীকৃত , এবং তা সিনেমা , টেলিভিশন ও থিয়েটারে নিয়মিত বর্ণিত হত। বিকিনি পারফরমেন্সে পারফর্মারের স্তন ও যৌনাঙ্গ অঞ্চল সাধারনত ঢাকা থাকে কিন্তু শরীরের অন্যান্য অংশ প্রদর্শিত হতে থাকে । এই অবস্থায় ডান্সাররা বিনোদন দেয়। গো-গো ডান্সার রেরা পারফরমেন্সের সময়ে শরীরের উপরের ও নিচের অংশ আবৃত রাখে। একজন স্ট্রিপার যার শরীরের উপরের অংশ নগ্ন থাকে কিন্তু যৌনাঙ্গ অঞ্চল ঢাকা থাকে পারফরমেন্সের সময় , তাকে টপলেস বলে ।
বেশিরভাগ যায়গায় স্ট্রিপারদের শরীরে হাত দেয়া যায় না ডান্স করার সময়ে । তবে বিক্তগত ড্যান্সের সময় শরীরে হাত দেয়া যেতে পারে। যদি সম্মতি থাকে, তবে ল্যাপ ড্যান্সের সময়ে স্ট্রিপার কাস্টমারের ঊরুসন্ধিতে মর্দন করে , যাতে কাস্টমার উত্তেজিত হয়ে পরে । ল্যাপ ড্যান্সের সময় কাস্টমার সাধারণত পুরো পোশাক পরিহিত অবস্থায় থাকে । যুক্তরাষ্ট্রের বিভিন্ন স্থানে নারী স্তনবৃন্ত প্রদর্শন আইনত নিষিদ্ধ হওয়ায় , স্ট্রিপারদের তা নকল স্তনবৃন্ত দিয়ে আবৃত করে রাখতে হয় । গবেষণায় দেখা গেছে , উত্তেজক নৃত্যে অনেক আয়ের সুযোগ রয়েছে , তবে এই পেশায় অনেক ঝুঁকিও রয়েছে স্ট্রিপারদের জন্য। যেহেতু স্ট্রিপারদের করমচারী হিসেবে নিয়োগ না দিয়ে স্বাধীন ঠিকাদার হিসেবে নিয়োগ করে ক্লাব রা, তাই তাদের চাকুরির কোন নিশ্চয়তা থাকে না , তাদের বেতনের কোন মাপকাঠি থাকে না , চিকিৎসা সহয়তাও তারা পায় না । এছাড়াও অনেক সময়েই স্ট্রিপারদের ক্লাব কে ভাড়া দিতে হয় , তাদের স্টেজ ব্যবহারের জন্য। কর্মক্ষেত্রে এসব সমস্যা মেনে নিয়েই  স্ট্রিপাররা সাধারনতা কাজ করে থাকে , কারণ স্ট্রিপিং বিষয়টি সমজা ভালভাবে দেখা হয় না । অনেক স্ট্রিপার দামি কাপড় , পারফিউম , মেকাপ , কস্টিউম ও  বিভিন্ন সাজসরঞ্জাম ব্যবহার করে নিজের থেকে আলাদা স্টেজ ক্যরেক্টার তৈরি করার জন্য।
ক্লাবের ভিতরে
স্ট্রিপাররেরা যখন কাজ করে, তখন বেশিরভাগ সময়ে তাদের স্ট্রিপক্লাবে পাওয়া যায় । স্ট্রিপক্লাবের মূল আকর্ষণ হল সরাসরি বিনোদন , যা মূলত স্ট্রিপারেরা দিয়ে থাকে । ড্যান্সাররা ঠিকমত ক্রেতাদের সেবা দিতে পারার উপর একটি স্ট্রিপক্লাবের আয় নির্ভর করে । বিনোদন পাওয়ার জন্য কাস্টমারেরা স্ট্রিপ ক্লাবে লম্বা সময় থাকবে , এবং বার বার আসবে , স্ট্রিপারেরা এই ক্ষেত্র তৈরি করে দেয় । হাউজ ডান্সাররা একটা ক্লাব বা , একটা ফ্রাঞ্চাইজির ক্লাব সমূহতে কাজ করে থাকে । ফিচার ডান্সারেরা সাধারণত বিভিন্ন ক্লাবে ট্যুর করে । ফিচার ড্যান্সারেরা অনেক বিখ্যাত হয়ে থাকে । পর্নগ্রাফিক চলচ্চিত্র অভিনয়শিল্পী রা অনেক সময়ে ফিচার ডান্সার হিসেবে কাজ করে কিছু অতিরিক্ত টাকা আয়ের জন্য , এবং নিজের শুভানুধ্যায়ীদের সংখ্যা বাড়ানোর জন্য। যুক্তরাষ্ট্রের  বিখ্যাত পর্ণ স্টার যেমন যেনা হেজ এবং জেনান প্রেসলি বিভিন্ন সময়ে ফিচার শো করেছেন বিভিন্ন যায়গায়। অবসরপ্রাপ্ত তারকা জেনান জেমসন ও ফিচার শো করেছেন । ডান্সাররা ক্লাবের কর্মচারী না হওয়ার পরেও , নির্দিষ্ট ফি এর বিনিময়ে ক্লাবে পারফর্ম করে থাকেন ।
প্রতি গানের সেটের সময় একজন পারফর্মার নাচেন বখশিশ এর জন্য। ল্যাপ ড্যান্স বা শ্যাম্পেইন রুম এ যাওয়ার জন্য স্ট্রিপারকে নির্দিষ্ট ফি দিতে হয় । শুধু বখশিশ এর জন্য তারা এসব করবে না । স্ট্রিপারদের সাথে ব্যক্তিগত পারফর্মেন্সের জন্য যোগাযোগ করা যায়, অনেক স্ট্রিপার শুধু ব্যক্তিগত অনুষ্ঠানে পারফর্ম করে, কোন ক্লাবে করে না । স্ট্রিপ ক্লাবের মতই , বিভিন্ন স্ট্রিপার বিভিন্ন ধরনের সার্ভিস দিয়ে থাকে , ব্যক্তিগত অনুষ্ঠানে। স্ট্রিপার ব্যক্তিগত অনুষ্ঠানে কি করবে , সেটা তার উপর নির্ভর করে , ধরাবাধা কোন নিয়ম নেই। অনেক স্ট্রিপার স্ট্রিপ ক্লাবের বিজ্ঞাপন দেয়া ছাড়াও ক্লাবের বাহিরে যৌনশিল্প এর বিভিন্ন পেশায় নিয়োজিত থাকে , যেমন নগ্ন মডেলিং, পর্নোগ্রাফি, এসকর্ট এবং কোন কোন ক্ষেত্রে পতিতাবৃত্তি । যুক্তরাষ্ট্রের  বাহিরে পতিতাবৃত্তি অনেক বেশি প্রচলিত , সেসব যায়গায় স্ট্রিপিং কে , পতিতাবৃত্তির বিজ্ঞাপন হিসেবে দেখা হয় । স্টেজ পারফরম্যন্স
বেশিরভাগ ক্লাবে ড্যান্সারেরা পালাক্রমে নাচে স্টেজে। একটি শিফট এ সাধারণত একাধিক ড্যান্সার থাকে । একজন ড্যান্সার এক বা একাধিক গানে নাচতে পারে, তবে কার পরে কে নাচবে , এবং কতক্ষণ নাচবে , তা পূর্বনির্ধারিত থাকে। অনাড়ম্বর ক্লাবগুলোতে সাধারণত এরকম কোন সূচী থাকে না , স্টেজ ফাঁকা থাকলে যেকোন ড্যান্সার সেখানে পারফর্ম করে , অনেক সময়ে একাধিক ড্যান্সারো পারফর্ম করে। ফিচার পারফর্মাররা সাধারণত শিফট এর অন্তর্ভুক্ত হন না , তাদের জন্য সময় অনেক আগে থেকে নির্ধারিত থাকে এবং তাদের পারফরম্যন্সের সূচী সাধারণত অনেক স্ময় ধরে ঘোষণা করা হয়। ক্লাবে কোন ডিস্ক জকি (ডিজে) থাকলে , সে সাধারণত ড্যন্সারদের স্টেজে আগমন ও প্রস্থান ঘোষণা করে ।
বখশিশ সংগ্রহ